| MGP Nordic 2002 |
| --- |
|  |
| **Dato:** | 27. april 2002 |
| **Sted:** | Forum København, Danmark |
| **Programledere:** | Camilla Ottesen Stian Barsnes-SimonsenJosefin Sundström |
| **Arrangør:** | Danmarks flagg Danmarks Radio |
| **Deltakere:** | 9 |
| **Vinner:** | Danmarks flagg Danmark«Kickflipper» |
| **Artist:** | Razz |
| 

|  |  |  |
| --- | --- | --- |
| Ingen konkurranse | Fil:Logo for the Melodi Grand Prix Junior – MGPjr.png | MGP Nordic 2006 |

 |

**MGP Nordic 2002** var den første utgaven av MGP Nordic, en nordisk, tv-sendt sangkonkurranse for barn mellom 8 og 15 år. Konkurransen ble arrangert i Forum København i Danmark 27. april 2002. Danmark, Norge og Sverige deltok med tre sanger hver, og vinneren ble danske Razz med «Kickflipper».

Bakgrunnen
----------

Inspirasjonen til å lage et Melodi Grand Prix for barn kom fra Danmarks Radio (DR) som etablerte sin nasjonale konkurranse i 2000. Høsten 2001 inviterte DR både Sverige og Norge til å delta i en skandinavisk konkurranse, og dermed gikk startskuddet for norske MGPjr. Samme høst inviterte NRK barn mellom 8 og 15 år til å sende inn sanger til en åpen konkurranse. 370 sanger kom inn, og NRKs underholdningsavdeling plukket ut ti av dem til finalen i Oslo Spektrum lørdag 23. februar 2002. De norske vinnerne ble rapduoen To små karer med «Paybacktime». Også andreplassen Wicked Instinct og tredjeplassen Black Jackets deltok i MGP Nordic 2002, siden hvert land deltok med tre sanger hver.

Sendingen
---------

Hvert av de tre skandinaviske landene hadde holdt en nasjonal finale i forveien, og de tre beste fra hvert land deltok i MGP Nordic. Finalen ble arrangert av Danmarks Radio som hadde kommet opp med ideen til et Melodi Grand Prix for barn i 2000. Sendingen ble holdt i Forum København med flere tusen publikummere til stede i salen. 

De ni artistene fremførte låtene sine før seerne i hvert land kunne stemme på sangene via telefon. Hvert land hadde også en jury som bedømte sangene. Det var ikke mulig å stemme på sangene fra eget land. I motsetning til MGPjr 2002 ble Wicked Instinct best av de norske sangene med en tredjeplass. De norske vinnerne, To små karer, havnet helt nede på en syvendeplass, mens Black Jackets kom på sisteplass. Vinneren ble den danske rapperen Razz med låten «Kickflipper».

Resultat
--------

| Nr. | Land | Artist | Tittel | Norsk oversettelse | Poeng | Plass |
| --- | --- | --- | --- | --- | --- | --- |
| 1 | Norges flagg Norge | To små karer | «Paybacktime» | *Oppgjørets time* | 22 | 7 |
| 2 | Sveriges flagg Sverige | Sofie | «Superduperkille» | *Superdupergutt* | 26 | 6 |
| 3 | Danmarks flagg Danmark | Morten Filipsen | «Du er ikke som de andre pi'r» | *Du er ikke som de andre jentene* | 32 | 4 |
| 4 | Norges flagg Norge | Black Jackets | «Aldri mer» | *Aldri mer* | 10 | 9 |
| 5 | Sveriges flagg Sverige | Fairytale | «Tills natt blir dag» | *Frem til natt blir dag* | 38 | 2 |
| **6** | **Danmarks flagg Danmark** | **Razz** | **«Kickflipper»** | Sparkflipper | **44** | **1** |
| 7 | Norges flagg Norge | Wicked Instinct | «Eg e'kkje aleine» | *Jeg er ikke alene* | 36 | 3 |
| 8 | Sveriges flagg Sverige | Joel | «När blev du och jag vi?» | *Når ble du og jeg «vi»?* | 12 | 8 |
| 9 | Danmarks flagg Danmark | Emma | «Du er den, som jeg vil ha'» | *Du er den jeg vil ha* | 32 | 4 |

Avstemning
----------

Resultatet ble avgjort av seernes telefonstemmer og en ekspertjury i hvert land. Det var ikke mulig å stemme på sangene fra eget land. Hver telefonjury og fagjury ga poeng i valørene 2, 4, 6, 8, 10 og 12.

| Nr. | Land | Artist | Jury | Telefon | Totalt |
| --- | --- | --- | --- | --- | --- |
| Norges flagg | Sveriges flagg | Danmarks flagg | Norges flagg | Sveriges flagg | Danmarks flagg |
| 1 | Norges flagg Norge | To små karer | – | 4 | 8 | – | 4 | 6 | 22 |
| 2 | Sveriges flagg Sverige | Sofie | 2 | – | 6 | 8 | – | 10 | 26 |
| 3 | Danmarks flagg Danmark | Morten Filipsen | 8 | 12 | – | 4 | 8 | – | 32 |
| 4 | Norges flagg Norge | Black Jackets | – | 2 | 4 | – | 2 | 2 | 10 |
| 5 | Sveriges flagg Sverige | Fairytale | 10 | – | 10 | 6 | – | 12 | 38 |
| **6** | **Danmarks flagg Danmark** | **Razz** | **12** | **8** | **–** | **12** | **12** | **–** | **44** |
| 7 | Norges flagg Norge | Wicked Instinct | – | 10 | 12 | – | 6 | 8 | 36 |
| 8 | Sveriges flagg Sverige | Joel | 4 | – | 2 | 2 | – | 4 | 12 |
| 9 | Danmarks flagg Danmark | Emma | 6 | 6 | – | 10 | 10 | – | 32 |

Europeisk versjon
-----------------

Den europeiske kringkastingsunionen brukte det nordiske konseptet til å utvikle en europeisk barnesangkonkurranse – Junior Eurovision Song Contest. Den første utgaven fant sted i Danmark i 2003, og både Norge, Sverige og Danmark deltok. Dermed ble MGP Nordic lagt på is frem til 2006, da de skandinaviske allmennkringkasterne trakk seg fra Junior Eurovision Song Contest.

Referanser
----------

1. ↑  Norsk rikskringkasting. «Om MGPjr». Norsk rikskringkasting. Arkivert fra originalen 10. november 2016. Besøkt 9. november 2016.
2. ↑  Sissel Fantoft (23. februar 2002). «Rett på pølsefest for GP-vinnerne». Dagbladet.no. Besøkt 9. november 2016.
3. ↑  «MGP Nordic 2002 – Resultatet». Danmarks Radio/YouTube. 6. februar 2010. Besøkt 19. november 2016.

Eksterne lenker
---------------

* MGP juniors offisielle nettside